பட்டிகொண்டா

பட்டிகொண்டா (Pattikonda) இந்தியாவின் ஆந்திரப் பிரதேசத்தில் உள்ள கர்னூல் மாவட்டத்தில் உள்ள பட்டிகொண்டா மண்டலத்தில் உள்ள ஒரு நகரமாகும். இந்நகரம் பட்டிகொண்டா வருவாய் கோட்டத்தின் கீழ் உள்ளது.  கர்னூலில் இருந்து 80 கிலோமீட்டர் தொலைவிலும், அதோனி நகரத்திலிருந்து 35 கிலோமீட்டர் தொலைவிலும், குண்டக்கல் நகரத்திலிருந்து 35 கிலோமீட்டர் தொலைவிலும் பட்டிகொண்டா அமைந்துள்ளது. Falling Rain Genomics.Pattikonda பட்டிகொண்டா ஆந்திரப் பிரதேசத்தில் உள்ள ஒரு சட்டமன்றத் தொகுதியுமாகும்.  2019 ஆம் ஆண்டில் இந்த தொகுதியில் யுவசன சிராமிகா ரைத்து காங்கிரசு கட்சி வெற்றி பெற்றது. 2019 ஆம் ஆண்டில் யுவசன சிராமிக்கா ரைத்து காங்கிரசு கட்சியின் கங்காடி சிறீதேவி வெற்றி பெற்றார்.

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பு தகவலின்படி பட்டிகொண்டா கிராமத்தின் இருப்பிடக் குறியீடு அல்லது கிராமக் குறியீடு 594418 ஆகும். கிராமத்தின் மொத்த புவியியல் பரப்பளவு 4581 எக்டேர்கள். பட்டிகொண்டாவில் மொத்த மக்கள் தொகை 29,342 ஆகும்.  இதில் ஆண்கள் மக்கள் தொகை 14,428 ஆகவும், பெண்க மக்கள் தொகை 14,914 ஆகவும் இருந்தது.  பட்டிகொண்டா கிராமத்தின் கல்வியறிவு விகிதம் 58.30% ஆகவும் இருந்தது. இதில் 65.71% ஆண்களும் 51.13% பெண்களும் கல்வியறிவு பெற்றிருந்தனர். 
மேற்கோள்கள்

பகுப்பு:கர்நூல் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்